ঝুমকা গিরা রে

ঝুমকা গিরা রে () ( () হল ১৯৬৬ খ্রিস্টাব্দে রাজ খোসলা পরিচালিত রূপালী হিন্দি ছবি- "মেরা সায়া" -এর একটি ভারতীয় হিন্দি গান। নায়িকা সাধনা শিবদাসানীর উপর চিত্রায়িত নেপথ্যে কণ্ঠ দেন আশা ভোঁসলে । Jhumka Gira Re song at HindigeetmalaSadhana whose Jhumka Gira Re made millions sway and soon, passes away গীতিকার রাজা মেহেদী আলী খানের কথায় সুরারোপ করেন মদন মোহন। গানটির রিমিক্স এবং নকল করেছেন আরও অনেক সঙ্গীতশিল্পী।

গানটি ১৯৬০-এর দশকে হিট হয় এবং হিন্দি সিনেমায় বিশেষ জনপ্রিয়তার মর্যাদা অর্জন করে।

 সুরসংযোগ 
গানটি গেয়েছিলেন আশা ভোঁসলে এবং সুর সংযোগ করেন মদন মোহন । যদিও ছবিটির সমস্ত গানই সাধনা শিবদাসানীর উপর চিত্রায়িত হয়েছিল, গানগুলি দুই যমজ ভগিনীর মধ্যে ভাগ করা হয়, একজন ছিলেন একজন সাদাসিধা গৃহবধূ এবং অন্যজন ছিলেন একজন ডাকাত দলের সদস্য। লতা মঙ্গেশকর গেয়েছিলেন সাদাসিধা ভগিনীর জন্য এবং আশা ভোঁসলে কণ্ঠ দেন দুষ্ট ভগিনীর জন্য দুটি গানে।

গানটিতে "ফির কেয়া হুয়া?" কথাটি ছিল সুরকার মদন মোহনের ঘনিষ্ঠ বন্ধু ভাষ্যকার বিনোদ শর্মার। D'you know who says ‘Phir Kya Hua’ in evergreen song 'Jhumka Gira Re'? Here's the answer ২০২১ খ্রিস্টাব্দ পর্যন্ত এই কথাটি কার তা রহস্যাবৃত ছিল, এমনকি গায়িকা আশা ভোঁসলেও জানতেন না যে, এই কথাটির জন্য কে কণ্ঠ দিয়েছেন। তিনি জানার জন্য সুরকার মদন মোহনের পুত্র সঞ্জীব কোহলিকে ফোনে জিজ্ঞাসা করেন। Mystery Solved: Who Says ‘Phir Kya Hua’ In Asha Bhosle's Jhoomka Gira Re From Mera Saaya?

 লেখচিত্র ও সমীক্ষা 
গানটি ১৯৬৬ খ্রিস্টাব্দে বার্ষিক হিন্দি সিনেমার সেরা ফিল্মি গানের সাপ্তাহিক কাউন্টডাউন শো, বিনাকা গীতমালার তালিকায় চতুর্থ স্থান অধিকার করে। এছাড়াও, আশা ভোঁসলে এবং মদন মোহন উভয়েরই ওই বছরের জনপ্রিয়তার নিরিখে লেখচিত্রের শিখরে ছিল। Bianca Geetmala annual top chart 1966

 সাংস্কৃতিক প্রভাব 
গানটি এতটাই জনপ্রিয় হয়ে ওঠে যে, বরেলি শহরের নামটি গানটির সমার্থক হয়ে ওঠে। ২০২০ খ্রিস্টাব্দের ফেব্রুয়ারিতে, গানটি আবারও দেশের জাতীয় আলোচনায় সামনে আসে যখন বরেলি শহরের কর্তৃপক্ষ গানটির স্মরণে ১৪ ফুট লম্বা লাঠি তথা দণ্ডের উপর স্থাপন করে রঙবেরঙের পাথরখচিত ২৭২ কিলোগ্রাম ওজনের, পিতলের তৈরি ঝুমকা (কানের দুল)। ইন্ডিয়ান এক্সপ্রেস সহ বেশ কিছু সংবাদপত্র আশা ভোঁসলে কণ্ঠে সুরকার মদন মোহনের সেই অমর সৃষ্টি সম্পর্কে মন্তব্য করে - ঝুমকা গিরা রে'... বরেলি ফিরে পেল তার সম্পদ! 

 সংস্করণ 
এই গানটি অনুপমা দেশপাণ্ডে , হার্ড কৌর সহ অনেক শিল্পী পুনর্নির্মাণ এবং পুনরায় গেয়েছেন। গায়িকা আশা ভোঁসলে নিজেই ১৯৯০ এর দশকের শেষের দিকে গানটি রিমিক্স করেন, যেখানে রিয়া সেন মিউজিক ভিডিওতে অভিনয় করেন।

২০১৮ খ্রিস্টাব্দে, ব্রিটিশ প্লেব্যাক গায়িকা এবং র‍্যাপার হার্ড কৌর এর একটি রিমেক সংস্করণ তৈরি করেছিলেন।

 অভিযোজন 
২০২৩ খ্রিস্টাব্দে করণ জোহর পরিচালিত রণবীর সিং এবং আলিয়া ভাট অভিনীত রকি অউর রানি কি প্রেম কহানি হিন্দি ছবির জন্য "হোয়াট ঝুমকা?" শিরোনামের গানটি রচনা করেন প্রীতম। গানটি ওই বছরের ১২ জুলাই মুক্তি পায়। চিত্রায়িত রণবীর সিং ও আলিয়া ভাট-এর জন্য নেপথ্যে কণ্ঠ দান করেন অরিজিৎ সিং , জোনিতা গান্ধী। গানের কথা রচনা করেন অমিতাভ ভট্টাচার্য।

 তথ্যসূত্র 

বিষয়শ্রেণী:হিন্দি চলচ্চিত্রের গান
বিষয়শ্রেণী:ভারতীয় গান
বিষয়শ্রেণী:১৯৬৬-এর গান